বঢ়মপুৰঃ আজিও ৰাজ্যত অব্যাহত আছে হাতী-মানুহৰ সংঘাত৷ পাহাৰৰ পৰা খাদ্যৰ সন্ধানত নামি অহা বনৰীয়া হাতীৰ জাকে ৰাজ্যৰ বিভিন্ন প্ৰান্তত ঘৰ-দুৱাৰ ভাঙি মানুহৰ প্ৰাণ লৈ আতংকৰ সৃষ্টি কৰি অহাৰ সময়তে আজি দিন দুপৰতে নগাঁও জিলাৰ চামগুৰিৰ চলচলিত হাতীৰ জাকে থিতাপি লোৱাত আতংকৰ সৃষ্টি হয়৷ নগাওঁ-কাৰ্বি আংলং সীমান্তৱৰ্তী বঢ়মপুৰ বামুনীত বিগত এসপ্তাহ ধৰি হাতীয়ে সন্ত্ৰাস চলাই আহিছে৷ বনৰীয়া হাতীৰ জাক এটিয়ে সোমবাৰে পুৱাই চলচলিৰ ৰামটিলাআটিত প্ৰৱেশ কৰি আতংকৰ সৃষ্টি কৰে।
দিন-দুপৰতে জনাঞ্চললৈ ওলাই আহিছে হাতীৰ জাক